CELEX: 32014R0893
Language: fi
Date: 2014-08-14 00:00:00
Title: Komission täytäntöönpanoasetus (EU) N:o 893/2014, annettu 14 päivänä elokuuta 2014 , Italiassa, Portugalissa ja Espanjassa rekisteröidyillä rysillä Atlantin valtamerellä pituuspiirin 45° läntistä pituutta itäpuolella sekä Välimerellä harjoitettavien tonnikalan kalastustoimien kieltämisestä

19.8.2014   
            
            
               FI
            
            
               Euroopan unionin virallinen lehti
            
            
               L 244/1
            
         KOMISSION TÄYTÄNTÖÖNPANOASETUS (EU) N:o 893/2014,
   annettu 14 päivänä elokuuta 2014,
   Italiassa, Portugalissa ja Espanjassa rekisteröidyillä rysillä Atlantin valtamerellä pituuspiirin 45° läntistä pituutta itäpuolella sekä Välimerellä harjoitettavien tonnikalan kalastustoimien kieltämisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 36 artiklan 2 kohdan,
   sekä katsoo seuraavaa:
   
               (1)
            
            
               Euroopan unionin vesillä ja Euroopan unionin aluksiin tietyillä Euroopan unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2014 20 päivänä tammikuuta 2014 annetussa neuvoston asetuksessa (EU) N:o 43/2014 (2) vahvistetaan se tonnikalan määrä, joka voidaan kalastaa Euroopan unionin kalastusaluksilla ja rysillä vuonna 2014 Atlantin valtamerellä pituuspiirin 45° läntistä pituutta itäpuolella sekä Välimerellä.
            
         
               (2)
            
            
               Tonnikalan monivuotisesta elvytyssuunnitelmasta Itä-Atlantilla ja Välimerellä, asetuksen (EY) N:o 43/2009 muuttamisesta ja asetuksen (EY) N:o 1559/2007 kumoamisesta 6 päivänä huhtikuuta 2009 annetussa neuvoston asetuksessa (EY) N:o 302/2009 (3) edellytetään, että jäsenvaltiot ilmoittavat komissiolle yli 24 metrin pituisille aluksilleen myönnetyt aluskohtaiset kiintiöt. Alle 24-metristen pyyntialusten ja rysien osalta jäsenvaltioiden on ilmoitettava komissiolle vähintään tuottajaorganisaatioille tai vastaavanlaisilla pyydyksillä pyytävien alusten ryhmille myönnetty kiintiö.
            
         
               (3)
            
            
               Yhteisen kalastuspolitiikan tavoitteena on kalastusalan pitkän aikavälin kannattavuus varmistamalla elävien vesiluonnonvarojen kestävä hyödyntäminen ennalta varautumisen periaatteen mukaisesti.
            
         
               (4)
            
            
               Asetuksen (EY) N:o 1224/2009 36 artiklan 2 kohdassa säädetään, että jos komissio toteaa jäsenvaltioiden toimittamien tietojen sekä muiden hallussaan olevien tietojen perusteella, että Euroopan unionin, jäsenvaltion tai jäsenvaltioiden ryhmän käytettävissä olevat kalastusmahdollisuudet katsotaan yhden tai useamman pyydyksen tai laivaston osalta käytetyiksi kokonaan, se ilmoittaa asiasta asianomaisille jäsenvaltioille ja kieltää kalastustoiminnan tietyn alueen, pyydyksen, kannan, kantaryhmän tai kyseistä kalastustoimintaa harjoittavan laivaston osalta.
            
         
               (5)
            
            
               Komission käytettävissä olevat tiedot osoittavat, että Italiassa, Portugalissa ja Espanjassa rekisteröityjä rysiä koskevat tonnikalan kalastusmahdollisuudet on käytetty loppuun Atlantin valtamerellä pituuspiirin 45° läntistä pituutta itäpuolella sekä Välimerellä.
            
         
               (6)
            
            
               Italia ilmoitti komissiolle 7 päivänä heinäkuuta asettaneensa tonnikalan kalastuksessa aktiivisesti vuonna 2014 käytetyille kolmelle rysälleen kalastustoimia koskevan kiellon, joka tuli voimaan 29 päivänä kesäkuuta 2014 klo 15.00.
            
         
               (7)
            
            
               Portugali ilmoitti komissiolle 16 päivänä heinäkuuta asettaneensa tonnikalan kalastuksessa aktiivisesti vuonna 2014 käytetyille kolmelle rysälleen kalastustoimia koskevan kiellon, joka tuli voimaan 15 päivänä heinäkuuta 2014 klo 00.00.
            
         
               (8)
            
            
               Espanja ilmoitti komissiolle 10, 18 ja 20 päivänä kesäkuuta asettaneensa tonnikalan kalastuksessa aktiivisesti vuonna 2014 käytetyille neljälle rysälleen kalastustoimia koskevan kiellon, joka tuli voimaan 10 päivänä kesäkuuta kahdelle rysälle, 19 päivänä kesäkuuta yhdelle rysälle ja 20 päivänä kesäkuuta viimeiselle rysälle, minkä johdosta kaikki kyseiset kalastustoimet on kielletty 20 päivästä kesäkuuta 2014 klo 00.00 alkaen.
            
         
               (9)
            
            
               Rajoittamatta Italian, Portugalin ja Espanjan toteuttamien edellä mainittujen toimien soveltamista komission on tarpeen kieltää tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä, ja kielto tulee voimaan Italiassa rekisteröidyille rysille 29 päivänä kesäkuuta klo 15.00, Portugalissa rekisteröidyille rysille 15 päivänä heinäkuuta klo 00.00 ja Espanjassa rekisteröidyille rysille viimeistään 20 päivänä kesäkuuta 2014 kello 00.00.
            
         ON HYVÄKSYNYT TÄMÄN ASETUKSEN:
   1 artikla
   Kielletään Italiassa rekisteröidyiltä rysiltä tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä 29 päivästä kesäkuuta 2014 kello 15.00 alkaen.
   Näillä rysillä pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää, nostaa tai purkaa.
   2 artikla
   Kielletään Portugalissa rekisteröidyiltä rysiltä tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä 15 päivästä heinäkuuta 2014 kello 00.00 alkaen.
   Näillä rysillä pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää, nostaa tai purkaa.
   3 artikla
   Kielletään Espanjassa rekisteröidyiltä rysiltä tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä viimeistään 20 päivästä kesäkuuta 2014 klo 00.00 alkaen.
   Näillä rysillä pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää, nostaa tai purkaa.
   4 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä elokuuta 2014.
      
         
            Komission puolesta,
         
         
            puheenjohtajan nimissä
         
         Michel BARNIER
         
            Varapuheenjohtaja
         
      
   
   
      (1)  EUVL L 343, 22.12.2009, s. 1.
   
      (2)  EUVL L 24, 28.1.2014, s. 1.
   
      (3)  EUVL L 96, 15.4.2009, s. 1.